techiaith/cofnodycynulliad_en-cy huggingface dataset:
English: Can I thank the Counsel General for that reply? In the course of the last three years, he's moved from a position of saying that he respected the result of the referendum now to giving a full-throated clarion call to reversing it. Can I suggest to him, therefore, the sort of question he would like to see on the ballot paper is, 'Do you want to remain in the EU or do you want to stay in the EU?', and that this would be fully consistent with the views of Mr Juncker, expressed in 2015, that there can be no democratic choice against the European treaties, and what he said at the time of the French referendum on the Lisbon treaty that, 'If it's a "yes," on we go, if it's a "no," we continue' - the EU is fundamentally an anti-democratic body that has no interest in the views of the people, and it's a disgrace that the Labour Party, which likes to thinks of itself as the party of the people, is going along with the Euro elite when the majority of its own members voted against it?
Welsh: A gaf fi ddiolch i'r Cwnsler Cyffredinol am yr ateb hwnnw? Yn ystod y tair blynedd diwethaf, mae wedi symud o safbwynt o ddweud ei fod yn parchu canlyniad y refferendwm i wneud galwad uchel ac eglur yn awr am ei wrthdroi. A gaf fi awgrymu iddo, felly, mai'r math o gwestiwn yr hoffai ei weld ar y papur pleidleisio yw, 'A ydych am barhau yn yr UE neu a ydych am aros yn yr UE?', ac y byddai hyn yn gwbl gyson â barn Mr Juncker, a fynegwyd yn 2015, nad oes modd cael dewis democrataidd yn erbyn y cytuniadau Ewropeaidd, a'r hyn a ddywedodd ar adeg y refferendwm yn Ffrainc ar gytuniad Lisbon sef, 'Os yw'n "ie", awn ymlaen, os yw'n "na", fe fyddwn yn parhau' - mae'r UE yn ei hanfod yn gorff gwrth-ddemocrataidd nad oes ganddo unrhyw ddiddordeb yn safbwyntiau'r bobl, ac mae'n warth fod y Blaid Lafur, sy'n hoffi meddwl amdani ei hun fel plaid y bobl, yn cyd-fynd â'r elît Ewropeaidd pan fo'r mwyafrif o'i haelodau ei hun wedi pleidleisio yn ei erbyn?
English: Well, I do regret that the Member chooses to take such a facile approach to such an important question. It's absolutely the case that there's no mandate for the sort of 'no deal' Brexit that he advocates, and that is now what we are careering headlong towards. In that situation, as I said to Darren Millar earlier, it is fundamentally irresponsible not to put the question back to the people. He will well know that the position that I have advocated here on behalf of the Government was an attempt to see if we could find a form of Brexit reflecting the principles agreed with Plaid Cymru in 'Securing Wales' Future'. Because of the intransigence of the Conservative Party in Parliament, that has been impossible, and it's clear the country's divided on the question of how we resolve this matter, and in those circumstances, a referendum is the means of resolving that question.
Welsh: Wel, mae'n ofid i mi fod yr Aelod yn dewis mabwysiadu agwedd mor arwynebol at gwestiwn mor bwysig. Mae'n gwbl wir nad oes mandad ar gyfer y math o Brexit 'dim bargen' y mae ef yn ei gefnogi, a dyna rydym yn carlamu tuag ato yn awr. Yn y sefyllfa honno, fel y dywedais wrth Darren Millar yn gynharach, mae'n gwbl anghyfrifol inni beidio â rhoi'r cwestiwn yn ôl i'r bobl. Bydd yn gwybod yn iawn fod y safbwynt rwyf wedi'i argymell yma ar ran y Llywodraeth yn ymgais i weld a allem ddod o hyd i ffurf o Brexit a adlewyrchai'r egwyddorion y cytunwyd arnynt gyda Phlaid Cymru yn 'Diogelu Dyfodol Cymru'. Oherwydd anhyblygrwydd y Blaid Geidwadol yn y Senedd, mae hynny wedi bod yn amhosibl, ac mae'n amlwg fod y wlad wedi'i rhannu ynglŷn â sut y datryswn y mater hwn, ac yn yr amgylchiadau hynny, refferendwm yw'r ffordd o ddatrys y cwestiwn hwnnw.
English: Yes. Significant work has been undertaken across health and social care to prepare for a 'no deal' Brexit. A review of the sector's preparedness has recently been undertaken, which provided considerable assurance about preparations. Work will continue to ensure preparatory measures are as robust as possible.
Welsh: Gwnaf. Mae gwaith sylweddol wedi'i wneud ar draws iechyd a gofal cymdeithasol i baratoi ar gyfer Brexit 'dim bargen'. Cynhaliwyd adolygiad o barodrwydd y sector yn ddiweddar, a darparodd gryn sicrwydd ynglŷn â pharatoadau. Bydd gwaith yn parhau i sicrhau bod mesurau paratoadol mor gadarn â phosibl.
English: Thank you. According to the 'Managing Brexit/EU withdrawal in health and social care in Wales' document produced by the NHS Confederation for all health and social care professionals in Wales, health boards and trusts have been working to ensure robust plans are in place to manage any public health scenario. It is noted, however, that existing systems have been tested and have led to the finding that they are robust enough to withstand 'no deal'-related disturbances. This is positive news, of course. However, I would be grateful if you could provide an update on your workings with the pharmaceutical sector and UK Government so to help ensure that there is not a medicine shortage should we leave without a deal in October.
Welsh: Diolch. Yn ôl y ddogfen 'Managing Brexit/EU withdrawal in health and social care in Wales' a gynhyrchwyd gan Gydffederasiwn y GIG ar gyfer pob gweithiwr iechyd a gofal cymdeithasol proffesiynol yng Nghymru, mae'r byrddau iechyd a'r ymddiriedolaethau wedi bod yn gweithio i sicrhau bod cynlluniau cadarn ar waith i reoli unrhyw senario iechyd cyhoeddus. Fodd bynnag, nodir bod y systemau presennol wedi cael eu profi a'u bod wedi arwain at y canfyddiad eu bod yn ddigon cadarn i wrthsefyll aflonyddwch sy'n gysylltiedig â 'dim bargen'. Mae hwn yn newyddion cadarnhaol, wrth gwrs. Fodd bynnag, buaswn yn ddiolchgar pe gallech roi'r wybodaeth ddiweddaraf am eich gwaith gyda'r sector fferyllol a Llywodraeth y DU er mwyn helpu i sicrhau nad oes prinder meddyginiaethau os ydym yn gadael heb gytundeb ym mis Hydref.
English: I thank the Member for that question. I recently met with Public Health Wales to discuss, in particular, the impact of Brexit. The review that we have been undertaking proposed a small number of actions that we're taking forward, including clinical input into decision making around some of the steps that would flow from a Brexit scenario, improving the robustness of some of the procurement that we have in relation to stock that is usually purchased by health boards, other than that which is held centrally by NHS Wales's shared services, and also maintaining, or improving, the awareness of various stakeholders in the health sector of the processes that we've already put in place to manage circumstances where certain supplies might come under pressure. She will know that we have purchased warehouse capacity in south Wales to maintain stocks of medical supplies, which continues, and we work with the UK Government to maintain the arrangements currently in place in relation to the buffer for medical supplies. Our advice to people in Wales and to health boards and to practitioners is that they should not be stockpiling and they should not be seeking or issuing longer prescriptions than otherwise would be the case.
Welsh: Diolch i'r Aelod am y cwestiwn hwnnw. Yn ddiweddar, cyfarfûm ag Iechyd Cyhoeddus Cymru i drafod effaith Brexit yn benodol. Mae'r adolygiad a gynhaliwyd gennym yn argymell nifer fach o gamau gweithredu rydym yn bwrw ymlaen â hwy, gan gynnwys mewnbwn clinigol i benderfyniadau ynghylch rhai o'r camau a fyddai'n deillio o senario Brexit, gan wella cadernid peth o'r gwaith caffael sydd gennym mewn perthynas â stoc a brynir fel arfer gan fyrddau iechyd, heblaw'r hyn a ddelir yn ganolog gan gydwasanaethau GIG Cymru, gan gynnal, neu wella, ymwybyddiaeth rhanddeiliaid amrywiol yn y sector iechyd o'r prosesau rydym eisoes wedi'u sefydlu i reoli amgylchiadau lle gallai cyflenwadau penodol ddod o dan bwysau. Fe fydd yn gwybod ein bod wedi prynu capasiti warws yn ne Cymru i gynnal stociau o gyflenwadau meddygol, ac mae hynny'n parhau, ac rydym yn gweithio gyda Llywodraeth y DU i gadw'r trefniadau sydd ar waith ar hyn o bryd mewn perthynas â'r byffer ar gyfer cyflenwadau meddygol. Ein cyngor i bobl yng Nghymru ac i fyrddau iechyd ac i ymarferwyr yw na ddylent fod yn pentyrru ac na ddylent fod yn gofyn am, nac yn rhoi presgripsiynau hwy nag y byddai eu hangen fel arall.
English: Thank you for that question. Most recently, I provided an update in my response to the Plaid Cymru debate last week. By supporting the motion on a confirmatory European Union referendum, we made our policy position clear.
Welsh: Diolch am y cwestiwn. Yn fwyaf diweddar, fe roddais i ddiweddariad yn fy ymateb i ddadl Plaid Cymru yr wythnos diwethaf. Trwy gefnogi'r cynnig ar refferendwm cadarnhau ymadael â'r Undeb Ewropeaidd, fe wnaethon ni fynegi ein safbwynt polisi yn eglur.
English: On this side, of course, we welcome this new position from your Government, but as well as words, what we need now is action. Will your Government, therefore, work with my party in order to put pressure on the Welsh Government to hold a people's vote and to work with us to plan on how to do so? When I did ask this before the European elections, I had quite a lukewarm response, if I'm right. I hope you can be more positive today.
Welsh: Rydyn ni'r ochr yma, wrth gwrs, yn croesawu'r safiad newydd yma gan eich Llywodraeth chi, ond yn ogystal â geiriau, beth rydyn ni ei angen rŵan ydy gweithredu. A wnaiff eich Llywodraeth chi, felly, gydweithio efo fy mhlaid i er mwyn rhoi pwysau ar Lywodraeth Cymru i gynnal pleidlais y bobl ac i weithio efo ni i gynllunio ynglŷn â sut i wneud hynny? Pan wnes i ofyn hyn ichi cyn etholiad Ewrop, mi ges i ymateb ychydig yn llugoer, os dwi'n cofio'n iawn. Gobeithio y gallwch chi fod yn fwy cadarnhaol heddiw.
English: I recall that in my response last time I said that I was very happy to collaborate on this issue, and that's still the case. I would be happy to have discussions as to how best we can do that. From our perspective as a party, I'll be travelling to London later this week to discuss this question with the Labour Party in Westminster, to bring pressure to bear on them as to how they can take specific steps to bring this question of a referendum before Parliament in Westminster.
Welsh: Rwy'n cofio, yn fy ymateb y tro'r diwethaf, wnes i ddweud fy mod i'n hapus iawn i gydweithio ar y mater hwn, ac mae hynny'n dal yn wir, a buaswn i'n hapus cael trafodaethau ynglŷn â sut allwn ni orau wneud hynny. O'n safbwynt ni fel plaid, rwy'n teithio i Lundain yn hwyrach yr wythnos yma i drafod y cwestiwn hwn gyda'r Blaid Lafur yn San Steffan, i ddwyn perswâd arnyn nhw ynglŷn â sut allwn ni gymryd camau penodol i ddwyn y cwestiwn yma o refferendwm o flaen y Senedd yn San Steffan.
English: Thank you, Counsel General. Point of order - David Rees.
Welsh: Diolch i'r Cwnsler Cyffredinol. Pwynt o drefn - David Rees.
English: Diolch, Llywydd. I ask this point of order because whilst the Brexit Minister was answering a question to her party leader, the Brexit Party Member for north Wales shouted from a sedentary position, quite clearly, because I'm on the opposite side of the Chamber, and I could hear it, 'You liar'. Now, that is unacceptable behaviour or language for any Member in this Chamber. Whilst there may be differences of opinions, calling someone a liar is something completely different and unacceptable in this behaviour. I therefore ask you to consider this position and ask for a withdrawal of that statement and an apology to the Member.
Welsh: Diolch, Lywydd. Rwy'n gofyn y pwynt o drefn hwn oherwydd, pan oedd y Gweinidog Brexit yn ateb cwestiwn i arweinydd ei phlaid, gweiddodd yr Aelod o Blaid Brexit dros ogledd Cymru o'i sedd, yn gwbl glir, oherwydd rwyf ar yr ochr arall i'r Siambr, a gallwn glywed, 'Celwyddgi'. Nawr, mae hwnnw'n ymddygiad neu'n iaith annerbyniol gan unrhyw Aelod yn y Siambr hon. Er y gall fod gwahaniaeth barn, mae galw rhywun yn gelwyddgi yn ymddygiad hollol wahanol ac annerbyniol. Felly, gofynnaf ichi ystyried y safbwynt hwn a gofyn i'r datganiad hwnnw gael ei dynnu'n ôl ac ymddiheuriad i'r Aelod.
English: Thank you for the point of order and for giving me advance notice of it, and allowing me to reflect on the accusation that was made by a Brexit Party Member today, but also, last week, a similar accusation using the same term by a Plaid Cymru Member against a Brexit Party Member. In general, too many of you are too keen to be disrespectful to other Members in this place, and I don't want to be spending all my time policing the use of language by Members in this place. I want to listen to the quality of your debate. But, obviously, an accusation of 'liar' is not acceptable by one Member to another Member and will need to stop. Given last week's incident and this week's incident, I'm now going to consider this a 1-1 draw. And I am going to say that it's the end of the game, and accusations of 'liar' and disrespectful language is not going to be tolerated further. I want you all to reflect on that in all your contributions, both from a sedentary position and when you're on your feet. And I thank David Rees for giving me the opportunity to make that clear from today.
Welsh: Diolch ichi am y pwynt o drefn ac am roi rhybudd ymlaen llaw i mi yn ei gylch, a chaniatáu i mi fyfyrio ar y cyhuddiad a wnaethpwyd gan Aelod o Blaid Brexit heddiw, ond hefyd, cyhuddiad tebyg yr wythnos diwethaf yn defnyddio'r un term gan Aelod o Blaid Cymru yn erbyn Aelod o Blaid Brexit. Yn gyffredinol, mae gormod ohonoch yn rhy awyddus i fod yn amharchus wrth Aelodau eraill yn y lle hwn, ac nid wyf eisiau treulio fy holl amser yn plismona'r defnydd o iaith gan Aelodau yn y lle hwn. Rwyf am wrando ar ansawdd eich dadl. Ond yn amlwg, nid yw i un Aelod gyhuddo'r llall o fod yn 'gelwyddgi' yn dderbyniol a bydd angen i hynny ddod i ben. O ystyried y digwyddiad yr wythnos diwethaf a'r digwyddiad yr wythnos hon, rwy'n ystyried hon yn gêm gyfartal 1-1. Ac rwy'n mynd i ddweud mai dyna ddiwedd y gêm, ac ni fydd cyhuddiadau o fod yn 'gelwyddgi' ac iaith amharchus yn cael eu goddef rhagor. Rwyf am i bob un ohonoch ystyried hynny ym mhob un o'ch cyfraniadau, ar eich eistedd a phan fyddwch ar eich traed. A diolch i David Rees am roi'r cyfle imi wneud hynny'n glir heddiw.
English: We will now move on to the topical questions - [ Interruption.] I need no support from one of the Members at the back, and he knows who he is. The topical questions - and the first topical question is by Mick Antoniw.
Welsh: Symudwn ymlaen yn awr at y cwestiynau amserol - [ T orri ar draws.] Nid oes arnaf angen unrhyw gefnogaeth gan un o'r Aelodau yn y cefn, ac mae'n gwybod pwy ydyw. Y cwestiynau amserol - a daw'r cwestiwn amserol cyntaf gan Mick Antoniw.
English: Thank you for that question. The financial settlement for 2015 was agreed between the UK Government and the BBC, and that included bringing an end to the funding for the concession for those over 75 years of age, without any consultation or any scrutiny by the UK Parliament or this Parliament or the devolved administrations. The decision will impact on the most vulnerable and isolated people in our society.
Welsh: Diolch yn fawr am y cwestiwn. Fe gytunwyd ar y setliad ariannol ar gyfer 2015 rhwng Llywodraeth y Deyrnas Unedig a'r BBC oedd yn cynnwys terfynu'r cyllid ar gyfer y consesiwn i bobl dros 75 oed, heb unrhyw ymgynghori na chraffu gan Senedd y Deyrnas Unedig na'r Senedd hon, na'r gweinyddiaethau datganoledig. Mi fydd y penderfyniad yn effeithio ar y bobl fwyaf agored i niwed ac ynysig yn ein cymdeithas.
English: I thank you for that answer, Minister. For many older people, free tv licences are absolutely vital. Tv often offers companionship and an escape from loneliness, it provides entertainment and access to information, and for many, it is their window on the world. Now, the UK Government knows this, which is why they have passed the buck to the BBC to do their dirty work for them. Would the Minister agree that this is a shameful, a mean and a despicable way to treat our senior citizens - the generation that has given so much service to our country? And does he join me in calling on all the Tory party leadership candidates to pledge to provide the BBC with the funding needed so that all of those over the age of 75 years can continue to receive this benefit?
Welsh: Diolch ichi am yr ateb hwnnw, Weinidog. I lawer o bobl hŷn, mae trwyddedau teledu am ddim yn gwbl hanfodol. Yn aml mae teledu'n cynnig cwmnïaeth a dihangfa rhag unigrwydd, mae'n darparu adloniant a mynediad at wybodaeth, ac i lawer, dyma'u ffenestr ar y byd. Nawr, mae Llywodraeth y DU yn gwybod hyn, a dyna pam y maent wedi taflu'r baich ar y BBC i wneud eu gwaith budr drostynt. A fyddai'r Gweinidog yn cytuno bod hon yn ffordd gywilyddus, grintachlyd a ffiaidd o drin ein dinasyddion hŷn - y genhedlaeth sydd wedi rhoi cymaint o wasanaeth i'n gwlad? Ac a yw'n ymuno â mi i alw ar holl ymgeiswyr yn ras arweinyddiaeth y blaid Dorïaidd i addo rhoi'r cyllid angenrheidiol i'r BBC fel y gall pawb dros 75 oed barhau i gael y budd hwn?
English: I must say that I do agree with the Member's comments, and that the pressure that has been placed on the BBC and the position that the BBC has been placed in is entirely unacceptable. Indeed, I would go further and say that it is disrespectful of the stable relationship and the established relationship that has existed in the UK between public broadcasters such as the BBC and Governments of all hues. Broadcasting is not devolved, and the BBC operates independently of Government. It's not the role of the Welsh Government, therefore, to tell the BBC to continue to reform or to scrap the concession, but I do think that it's crucial that we do tell the UK Government that we do not believe that the way that they have operated is just in any way whatsoever. And I would agree particularly that it's important for people, wherever they live in the UK, to be able, in terms of their democratic rights, to receive information on issues of the day and local news, and this is particularly important, of course, for us here in Wales.
Welsh: Mae'n rhaid imi ddweud fy mod i yn cytuno â sylwadau'r Aelod, a bod y pwysau sydd wedi cael ei roi ar y BBC a'r sefyllfa mae'r BBC wedi cael ei gosod ynddi yn gwbl annerbyniol. Yn wir, mi fyddwn i'n mynd yn bellach na hyn: dwi'n meddwl ei fod o'n amarch ar y berthynas sefydlog sydd wedi bod yn y Deyrnas Unedig rhwng cyrff darlledu cyhoeddus megis y BBC a Llywodraethau o bob plaid. Dyw darlledu ddim wedi'i ddatganoli, ac mae'r BBC yn gweithredu'n annibynnol ar y Llywodraeth. Nid lle Llywodraeth Cymru, felly, yw dweud wrth y BBC am barhau, diwygio neu derfynu'r consesiwn, ond dwi'n meddwl ei bod yn hanfodol inni ddweud wrth Lywodraeth y Deyrnas Unedig nad ydyn ni'n credu bod y modd y maen nhw wedi gweithredu yn gyfiawn o gwbl. A dwi'n cytuno, yn arbennig, ei bod hi'n bwysig bod pobl, ble bynnag maen nhw'n byw yn y Deyrnas Unedig, yn gallu derbyn, o ran hawliau democrataidd, wybodaeth am faterion y dydd a newyddion lleol, ac mae hyn yn arbennig o bwysig, wrth gwrs, i ni yma yng Nghymru.
English: I thought I had explained the situation clearly at the outset. Neither I nor anyone else here has the locus to express a view on what the BBC should do, but what has happened here, as I tried to explain, is that the financial settlement was agreed between the Conservative Government of the UK and the BBC. That wasn't a decision that provided an opportunity for any of us in this place or in any House of the UK Parliament to express a view on. Therefore, my emphasis would be to say this: we should prepare carefully a robust case to support the reform of the licence and try and bring the licence back to its actual value as it was when the BBC received adequate funding for the services it provided, because the impossible situation that the BBC has found itself in and been placed in, as you will know from the statements made by the BBC at the time, and I refer to the note received from BBC Cymru Wales on 10 June, namely, that the BBC had been placed in a position where they were threatening to cut back on a range of services - BBC Two, BBC Four, BBC News, the BBC's channel in Scotland, Radio 5 Live and 5 Live Sports Extra, which are the two radio stations that I enjoy most, and many other radio stations. Now, that is an impossible situation where the BBC isn't sufficiently funded to provide the range of services that is currently available. But it was a decision taken by the UK Government, and the BBC, I assume, had to agree because they couldn't receive any additional funding.
Welsh: Roeddwn i'n meddwl fy mod i wedi esbonio'r sefyllfa yn glir ar y dechrau. Does gen i na neb arall yma y locws i fynegi barn ynglŷn â beth ddylai'r BBC ei wneud, ond beth sydd wedi digwydd yn y fan hyn, fel y ceisiais i esbonio, ydy bod y setliad ariannol wedi cael ei gytuno rhwng Llywodraeth Geidwadol y Deyrnas Unedig a'r BBC. Nid penderfyniad a oedd hwnnw sydd wedi bod â chyfle o gwbl i neb ohonom ni yn y fan hyn nag unrhyw Dŷ o Senedd y Deyrnas Unedig ychwaith i fynegi barn arno fo. Ac felly, fy mhwyslais i fyddai dweud hyn: dylem ni baratoi yn ofalus achos cadarn i gefnogi diwygio'r drwydded a cheisio dod â'r drwydded yn ôl i'w gwerth gwirioneddol fel ag yr oedd hi pan oedd y BBC yn derbyn cyllid digonol am y gwasanaethau, oherwydd y sefyllfa amhosib mae'r BBC wedi cael eu rhoi ynddi hi, fel y gwyddoch chi oddi wrth y datganiadau a wnaed gan y BBC ar y pryd, a dwi'n cyfeirio at y nodyn a dderbyniwyd gan BBC Cymru ar 10 Mehefin, sef bod y BBC wedi cael eu gosod mewn sefyllfa lle'r oeddyn nhw'n bygwth torri nôl ar ystod eang o wasanaethau - BBC Two, BBC Four, sianel newyddion y BBC, sianel y BBC yn yr Alban, Radio 5 Live, a 5 Live Sport Extra, sef y ddwy donfedd radio dwi'n eu mwynhau mwyaf a nifer o orsafoedd radio eraill. Wel, nawr, mae honno'n sefyllfa amhosib lle mae'r BBC ddim yn cael eu cyllido yn ddigonol i ddarparu ystod y gwasanaethau sydd ar gael ar hyn o bryd. Ond penderfyniad Llywodraeth y Deyrnas Unedig, a'r BBC wedyn, dwi'n cymryd, wedi gorfod cytuno gan nad oedden nhw ddim yn gallu cael unrhyw gyllid ychwanegol.